रबीन्द्रनाथ ठाकुर (बंगाली: রবীন্দ্রনাথ ঠাকুর, रोबिन्द्रोनाथ ठाकुर) (7 मई 1861 – 7 अगस्त 1941) के रबीन्द्रनाथ टैगोर आऊर गुरुदेव के नाम से भी जानल जाला। टैगोर दुनिया क जानल मानल कवि, साहित्यकार, दार्शनिक आ भारतीय साहित्य क एकमात्र नोबल पुरस्कार विजेता हउवन। ई एशिया के पहिला नोबेल पुरस्कार सम्मानित व्यक्ति बाटें। ई एकमात्र कवि बाटें जिनकर दू रचना दू गो देशन क राष्ट्रगान बा। भारत क राष्ट्र-गान जन गण मन आऊर बाँग्लादेश क राष्ट्रीय गान आमार सोनार बाँग्ला टैगोर क ही रचना बाड़ीं।